**ՆԱԽԱԳԻԾ 5**

**ՈՐՈՇՈՒՄ**

**---փետրվարի 2020 թվականի N-----Ա**

**«ԿԱՊԱՆԻ ՊԼԱՍՏՇԻՆ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՊԱԿԵՐՊՈՒԹՅԱՆԸ ՁԵՌՆԱՐԿԱՏԻՐԱԿԱՆ ԳՈՐԾՈՒՆԵՈՒԹՅԱՄԲ ԶԲԱՂՎԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ**

Ղեկավարվելով Տեղական ինքնակառավարման մասին Հայաստանի Հանրապետության օրենքի 18-րդ հոդվածի 1-ին մասի 42-րդ կետով, հիմք ընդունելով «Պետական ոչ առևտրային կազմակերպությունների մասին» Հայաստանի Հանրապետության օրենքի 6-րդ հոդվածի 1-ին և 2-րդ մասերը, «ԿԱՊԱՆԻ ՊԼԱՍՏՇԻՆ» համայնքային ոչ առևտրային կազմակերպության կանոնադրությունը և հաշվի առնելով համայնքի ղեկավարի առաջարկությունը, ***համայնքի ավագանին որոշում է.***

1. «ԿԱՊԱՆԻ ՊԼԱՍՏՇԻՆ» համայնքային ոչ առևտրային կազմակերպությանը թույլատրել իր կանոնադրությամբ նախատեսված գործունեության արդյունքում առաջացած արտադրանքը վաճառել հետևյալ գնով.

1) եզրաքար (կարմիր) - 1 գծամետր 2000 ՀՀ դրամ,

2) եզրաքար (մոխրագույն) – 1 գծամետր 2000 ՀՀ դրամ,

3) կղմինդր (330մմ\*310մմ\*45\*մմ) – 1 քմ 3800 ՀՀ դրամ,

4) ջրահեռացման կղմինդրե կանյոկ (330մմ\*330մմ\*35\*մմ) – 1 քմ 2000 ՀՀ դրամ,

5) սալիկ գորշ գույնի (330մմ\*330մմ\*35\*մմ) – 1 քմ 4500 ՀՀ դրամ,

6) սալիկ կարմիր գույնի (330մմ\*330մմ\*35\*մմ) – 1 քմ 4500 ՀՀ դրամ։

2. «ԿԱՊԱՆԻ ՊԼԱՍՏՇԻՆ»  համայնքային ոչ առևտրային կազմակերպության գործունեության ընթացքում առաջացած շահույթն օգտագործվում է միայն կազմակերպության կանոնադրությամբ նախատեսված նպատակների իրականացման համար։

ՀԻՄՆԱՎՈՐՈՒՄ

ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ

Ավագանու որոշման նախագծի ընդունման անհրաժեշտությունը կայանում է նրանում, որ «Բնապահպանական մարտահրավերների վերածումը հնարավորությունների, պլաստիկ թափոններից շինարարական նյութերի ստացումը» ծրագրի ավարտից հետո Կազմակերպությունը ունենալու է ֆինանսական խնդիրներ, ուստի անհրաժեշտ է թույլատրել կազմակերպությանը կանոնադրությամբ նախատեսված նպատակների իրականացումը ապահովելու նպատակով իր գործունեության արդյունքում առաջացած արտադրանքը վաճառել սահմանված գներով։

ՏԵՂԵԿԱՆՔ

ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՎԵՐԱԲԵՐՅԱԼ

Համայնքի ավագանու որոշման նախագծի ընդունման կապակցությամբ Կապան համայնքի բյուջեում ծախսերի և եկամուտների էական ավելացում և նվազեցում չի նախատեսվում։